[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 6.4.2006

COM(2006) 162 τελικό

2006/0057 (CNS)

Πρόταση

ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ

για την τροποποίηση του κανονισμού (ΕΚ) αριθ. 2667/2000 σχετικά με την Ευρωπαϊκή Υπηρεσία Ανασυγκρότησης

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Με τον κανονισμό (ΕΚ) αριθ. 2667/2000 του Συμβουλίου της 5 ης Δεκεμβρίου 2000[1], συστάθηκε η Ευρωπαϊκή Υπηρεσία Ανασυγκρότησης για την υλοποίηση της κοινοτικής βοήθειας στη Σερβία και το Μαυροβούνιο και στην Πρώην Γιουγκοσλαβική Δημοκρατία της Μακεδονίας. Σύμφωνα με το άρθρο 16, ο εν λόγω κανονισμός εφαρμόζεται έως τις 31 Δεκεμβρίου 2006.

Το άρθρο 14 του εν λόγω κανονισμού ορίζει ωστόσο ότι : «Μέχρι τις 31 Δεκεμβρίου 2005, η Επιτροπή υποβάλλει έκθεση στο Συμβούλιο σχετικά με το μέλλον της εντολής της Υπηρεσίας. Οποιαδήποτε πρόταση παράτασης της εντολής της Υπηρεσίας πέραν της 31ης Δεκεμβρίου 2006 θα πρέπει να υποβληθεί από την Επιτροπή στο Συμβούλιο έως τις 31 Μαρτίου 2006.»

Στις 23 Δεκεμβρίου 2005, η Επιτροπή υπέβαλε την έκθεση στο Συμβούλιο και στο Κοινοβούλιο για ενημέρωση (COM (2005) 710 τελικό). Στην έκθεση αυτή η Επιτροπή πρότεινε την παύση λειτουργίας της Ευρωπαϊκής Υπηρεσίας Ανασυγκρότησης, αλλά και την παράταση κατά δύο έτη της λειτουργίας της, μέχρι τις 31 Δεκεμβρίου 2008, με την τρέχουσα εντολή και το καθεστώς της, ώστε να καταργηθούν σταδιακά οι δραστηριότητές της στο πλαίσιο του προγράμματος CARDS (Κανονισμός (ΕΚ) αριθ. 2666/2000 του Συμβουλίου της 5ης Δεκεμβρίου 2000)[2].

Το παρόν σχέδιο κανονισμού αποσκοπεί συνεπώς στην τροποποίηση του κανονισμού (ΕΚ) αριθ. 2667/2000 αναλόγως.

2006/0057 (CNS)

Πρόταση

ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ

για την τροποποίηση του κανονισμού (ΕΚ) αριθ. 2667/2000 σχετικά με την Ευρωπαϊκή Υπηρεσία Ανασυγκρότησης

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 181α παράγραφος 2 πρώτη πρόταση,

την πρόταση της Επιτροπής[3],

τη γνώμη του Ευρωπαϊκού Κοινοβουλίου[4],

Εκτιμώντας τα ακόλουθα:

(1) Η κοινοτική βοήθεια που προβλέπεται στον κανονισμό (ΕΚ) αριθ. 2666/2000 της 5ης Δεκεμβρίου 2000 για την παροχή βοήθειας προς την Αλβανία, τη Βοσνία-Ερζεγοβίνη, την Κροατία, την Ομοσπονδιακή Δημοκρατία της Γιουγκοσλαβίας και την πρώην Γιουγκοσλαβική Δημοκρατία της Μακεδονίας, για την κατάργηση του κανονισμού (ΕΚ) αριθ. 1628/96 και για την τροποποίηση των κανονισμών (ΕΟΚ) αριθ. 3906/89 και (ΕΟΚ) αριθ. 1360/90, και των αποφάσεων 97/256/ΕΚ και 1999/311/ΕΚ (CARDS) υλοποιείται στη Σερβία και στο Μαυροβούνιο, συμπεριλαμβανομένου του Κοσσυφοπεδίου, όπως ορίζεται στο ψήφισμα 1244 του Συμβουλίου Ασφαλείας των Ηνωμένων Εθνών της 10ης Ιουνίου 1999, και στην πρώην Γιουγκοσλαβική Δημοκρατία της Μακεδονίας από την Ευρωπαϊκή Υπηρεσία Ανασυγκρότησης που συστάθηκε με τον κανονισμό (ΕΚ) αριθ. 2667/2000 του Συμβουλίου[5].

(2) Ο κανονισμός (ΕΚ) αριθ. 2667/2000 εφαρμόζεται έως τις 31 Δεκεμβρίου 2006.

(3) Σύμφωνα με τον κανονισμό (ΕΚ) αριθ. 2667/2000, η Επιτροπή υποβάλλει στο Συμβούλιο έκθεση για το μέλλον της εντολής της Ευρωπαϊκής Υπηρεσίας Ανασυγκρότησης.

(4) Η Επιτροπή υπέβαλε την εν λόγω έκθεση στο Συμβούλιο και στο Ευρωπαϊκό Κοινοβούλιο για ενημέρωση στις 23 Δεκεμβρίου 2005.

(5) Στην έκθεση αυτή, η Επιτροπή πρότεινε την παύση λειτουργίας της Ευρωπαϊκής Υπηρεσίας Ανασυγκρότησης, αλλά και την παράταση κατά δύο έτη της λειτουργίας της, μέχρι τις 31 Δεκεμβρίου 2008, με την τρέχουσα εντολή και το καθεστώς της, ώστε να καταργηθούν σταδιακά οι δραστηριότητές της στο πλαίσιο του προγράμματος CARDS.

(6) Ο κανονισμός (ΕΚ) αριθ. 2667/2000 πρέπει, συνεπώς, να τροποποιηθεί αναλόγως,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 16 του κανονισμού (ΕΚ) αριθ. 2667/2000, η ημερομηνία « 31 Δεκεμβρίου 2006 » αντικαθίσταται από την ημερομηνία « 31 Δεκεμβρίου 2008 ».

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος

Βρυξέλλες,

Για το Συμβούλιο

Ο Πρόεδρος

ΔΗΜΟΣΙΟΝΟΜΙΚΟ ΔΕΛΤΙΟ

Σταδιακή κατάργηση της Ευρωπαϊκής Υπηρεσίας Ανασυγκρότησης/Αναβάθμιση

Αντιπροσωπειών/Γραφείων

1. ΤΟΜΕΑΣ ΠΟΛΙΤΙΚΗΣ

Διεύρυνση

2. ΣΧΕΤΙΚΑ ΚΟΝΔΥΛΙΑ ΠΡΟΫΠΟΛΟΓΙΣΜΟΥ

XX.01.01.01: Δαπάνες σχετικές με το προσωπικό που απασχολείται στις υπηρεσίες του οργάνου

XX.01.03.02: Κτίρια και συναφείς δαπάνες στην Αντιπροσωπεία

XX.01.01.02: Δαπάνες σχετικές με το εν ενεργεία προσωπικό των αντιπροσωπειών της Επιτροπής

XX.01.02.02: Εξωτερικό προσωπικό

XX.01.02.12: Άλλες διοικητικές δαπάνες

XX.01.02.02: Εξωτερικό προσωπικό των αντιπροσωπειών της Επιτροπής

21.01.04.nn: Δαπάνες στήριξης των ενεργειών του τομέα πολιτικής «διεύρυνση»

3. ΔΙΑΡΚΕΙΑ ΤΗΣ ΔΡΑΣΗΣ ΚΑΙ ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

Η διάρκεια της δράσης περιορίζεται σε ένα διετές μεταβατικό στάδιο (2007-2008). Κατά την περίοδο αυτή, η Υπηρεσία Ανασυγκρότησης θα επικεντρώσει τις δραστηριότητές της στην υλοποίηση και ολοκλήρωση των έργων του CARDS. Παράλληλα, οι αντιπροσωπείες θα αρχίσουν να οργανώνονται για να μπορέσουν να συμβάλουν στην υλοποίηση της βοήθειας στο πλαίσιο του χρηματοδοτικού μέσου "IPA". Επίσης, θα πρέπει να είναι σε θέση να αναλάβουν όλα τα εκκρεμή θέματα που θα τους διαβιβάσει η Υπηρεσία Ανασυγκρότησης στο τέλος της μεταβατικής περιόδου, σύμφωνα με ένα σχέδιο μεταβίβασης αρμοδιοτήτων, το οποίο θα οριστικοποιηθεί εντός του 2006 και θα καταρτιστεί βάσει τομέων προτεραιότητας.

Από πλευράς προσωπικού, ο αριθμός μονίμων υπαλλήλων στις αντιπροσωπείες/γραφεία θα αυξηθεί σταδιακά το 2007, με στόχο να επιτευχθεί το ανώτατο όριο του δυναμικού το 2008.

Ήδη από το 2009, η διαδικασία μετάβασης θα έχει ολοκληρωθεί και οι δραστηριότητες θα συνεχιστούν με κανονικούς ρυθμούς στο πλαίσιο του "IPA".

3.1. Δημοσιονομικά χαρακτηριστικά

Κονδύλια προϋπολογισμού | Είδος δαπάνης | Νέα | Συνεισφορά ΕΖΕΣ | Συνεισφορές από υποψήφιες χώρες | Τομέας Δημοσιονομικών Προοπτικών |

Τα κονδύλια που αναφέρονται ανωτέρω στο σημείο 2 | ΜΥΔ | ΜΔΠ/ ΔΠ | IPA | ΟΧΙ | ΟΧΙ | Αριθ. [, 4, 5, 7] |

3.2. Χαρακτηριστικά της δράσης της Υπηρεσίας Ανασυγκρότησης

Κατά τη μεταβατική περίοδο, η δράση της Υπηρεσίας Ανασυγκρότησης θα επικεντρωθεί στην ολοκλήρωση των προγραμμάτων CARDS, τη σταδιακή μεταβίβαση στις αντιπροσωπείες της Επιτροπής όλων των προγραμμάτων που δεν θα μπορέσει να ολοκληρώσει η ίδια, καθώς και στη διοικητική παύση των δραστηριοτήτων της. Τον προγραμματισμό και την ανάθεση συμβάσεων στο πλαίσιο του νέου μέσου «IPA» θα αναλάβουν τα κεντρικά γραφεία και οι αντιπροσωπείες. Η Υπηρεσία Ανασυγκρότησης θα παράσχει την απαιτούμενη βοήθεια.

4. ΑΝΑΚΕΦΑΛΑΙΩΤΙΚΟΣ ΠΙΝΑΚΑΣ ΤΩΝ ΠΟΡΩΝ

Το 2006, το σύνολο των πόρων τους οποίους διαχειρίζονται τα επιχειρησιακά κέντρα της Υπηρεσίας Ανασυγκρότησης έχει ως εξής:

Πιστώσεις ανάληψης υποχρεώσεων :

- ΠΓΔΜ: 28,0 εκατ. ευρώ

- Κοσσυφοπέδιο: 45,5 εκατ. ευρώ

- Μαυροβούνιο: 18,0 εκατ. ευρώ

- Σερβία: 142,0 εκατ. ευρώ

- Ένωση κρατών Σ&Μ: 7,5 εκατ. ευρώ

RAC (υπόλοιπο προς ανάθεση): 409,3 εκατ. ευρώ

Το 2007 και το 2008 δεν θα υπάρξουν νέες αναλήψεις υποχρεώσεων. Το σύνολο των προς διαχείριση πόρων εκτιμάται ως εξής:

- 2007 : RAC: 400 εκατ. ευρώ, RAL (υπόλοιπο προς εκκαθάριση): 690 εκατ. ευρώ (συμπεριλαμβανομένου του RAC)

- 2008 : RAC: 200 εκατ. ευρώ, RAL (υπόλοιπο προς εκκαθάριση): 470 εκατ. ευρώ (συμπεριλαμβανομένου του RAC)

σε εκατομμύρια ευρώ

Είδος δαπάνης | n - 1 2006 | Έτος n 2007 | n +1 2008 | n + 2 2009 |

Διοικητικές δαπάνες της ΕΥΑ χρηματοδοτούμενες από επιχειρησιακές πιστώσεις Κονδύλιο 22 05 01/02/03 CARDS Π.Α.Υ. Π.Π. | 68,76 24.8 | -- 23.96 | 20 | - |

Κατά τη μεταβατική περίοδο 2007-2008, οι διοικητικές δαπάνες της Υπηρεσίας Ανασυγκρότησης θα χρηματοδοτηθούν από αναλήψεις υποχρεώσεων που θα γίνουν το 2006 από τις επιχειρησιακές πιστώσεις.

Οι προβλεπόμενες δαπάνες της Υπηρεσίας Ανασυγκρότησης για το 2007 και το 2008 βασίζονται στην ανάγκη να εξασφαλιστεί η χρηματοδότηση του αναγκαίου προσωπικού για τη διαχείριση - σύμφωνα με την έκθεση της Επιτροπής προς το Συμβούλιο για το μέλλον της Ευρωπαϊκής Υπηρεσίας Ανασυγκρότησης - ενός συνόλου πόρων οι οποίοι υπολογίζονται, μέχρι το τέλος του 2008, σε 580 εκατ. ευρώ προς ανάθεση και 870 εκατ. ευρώ προς εκκαθάριση.

Είναι πιθανό ότι ένα μέρος του προσωπικού θα αποχωρήσει από την Υπηρεσία Ανασυγκρότησης πριν από το τέλος του 2008. Ωστόσο, έχει ιδιαίτερη σημασία να προβλεφθούν, ήδη από το στάδιο αυτό, οι δημοσιονομικοί πόροι που θα επιτρέψουν στην εν λόγω υπηρεσία να προτείνει, ενδεχομένως, στο προσωπικό της (έκτακτοι, συμβασιούχοι, τοπικοί υπάλληλοι) συμβάσεις μέχρι το τέλος του 2008. Και τούτο, για να αποφευχθεί μια κατάσταση αβεβαιότητας, η οποία θα μπορούσε να οδηγήσει σε πρόωρες αποχωρήσεις προσωπικού με αποτέλεσμα να μην μπορέσει η Υπηρεσία Ανασυγκρότησης να εκπληρώσει πλήρως την αποστολή της. Εξυπακούεται ότι οι τυχόν μη χρησιμοποιηθέντες δημοσιονομικοί πόροι θα επιστραφούν στο γενικό προϋπολογισμό.

Διοικητικές δαπάνες για μονίμους υπαλλήλους στις αντιπροσωπείες: μισθοί, επιδόματα, αποζημιώσεις, αποζημίωση μετάθεσης, έξοδα παραστάσεως, αποστολές, αναπροσαρμογές αποδοχών (κονδύλια από xx.010102 έως xx.010212) | - | 1.37 | 3.06 | 2.92 |

Διοικητικές δαπάνες υποδομών: ενοίκια και δαπάνες ακινήτων, εργασίες διευθέτησης χώρων, ασφάλεια προσώπων και γραφείων, επίπλωση και εξοπλισμός γραφείων, μέσα μεταφοράς και συντήρηση αυτών, τηλεπικοινωνίες/ΤΠ, άλλες διοικητικές δαπάνες: κονδύλιο | - | 1.23 | 1.20 | 1.04 |

Συνολικό κόστος (xx 01 01 02 xx.01.03.02 | 2.60 | 4.26 | 3.96 |

Διοικητικές δαπάνες εξωτερικού προσωπικού αντιπροσωπειών, επιχειρησιακό κονδύλιο IPA, 22.01.04.n (πρώην κονδύλιο BA) - Κόστος προσωπικού - Κόστος υποδομών ___________________ Σύνολο | 1.82 3.08 _____ 4.90 | 12.44 7.80 ____ 20. 24 | 10.75 7.35 _____ 18.10 |

ΣΥΝΟΛΙΚΟ πρόσθετο κόστος για τις αντιπροσωπείες (πρώην Α6 + πρώην ΒΑ) | - | 7.50 | 24,50 | 22.06 |

Το κόστος του εξωτερικού προσωπικού, το 2007, έχει υπολογιστεί λαμβανομένου υπόψη ότι ένα μεγάλο μέρος των προσλήψεων θα πραγματοποιηθεί μόνο κατά το δεύτερο εξάμηνο και, συνεπώς, θα καλυφθεί από το 50% του ετήσιου κόστους.

Κόστος μονίμου προσωπικού κεντρικών γραφείων

2007 (8) | 2008 (15) | 2009 (15) |

Κόστος μονίμου προσωπικού κεντρικών γραφείων (συμπεριλαμβανομένου του προσωπικού της Relex/K). | 0,44 | 1.06 | 1,27 |

Μέσο χρησιμοποιηθέν κόστος: 55.000 ευρώ ανά άτομο για το πρώτο έτος (6 μήνες)· 85.000 ευρώ ανά άτομο για τα άλλα έτη.

Ανακεφαλαιωτικός πίνακας μονίμου και εξωτερικού προσωπικού κάθε αντιπροσωπείας/γραφείου κατά τη μεταβατική περίοδο και το 2009.

2007 | 2008 | 2009 |

εκατ. ευρώ | εκατ. ευρώ | εκατ. ευρώ |

ΣΕΡΒΙΑ | 4 μόνιμοι υπάλληλοι | 0.80 | 4 μόνιμοι υπάλληλοι | 0,94 | 4 μόνιμοι υπάλληλοι | 0.93 |

7 συμβασιούχοι 10 τοπικοί υπάλληλοι | 1.56 | 29 συμβασιούχοι 43 τοπικοί υπάλληλοι | 7.24 | 29 συμβασιούχοι 43 τοπικοί υπάλληλοι | 6.46 |

ΚΟΣΣΥΦΟΠΕΔΙΟ | 4 μόνιμοι υπάλληλοι | 0.81 | 4 μόνιμοι υπάλληλοι | 0.94 | 4 μόνιμοι υπάλληλοι | 0.93 |

6 συμβασιούχοι 10 τοπικοί υπάλληλοι | 1.44 | 24 συμβασιούχοι 43 τοπικοί υπάλληλοι | 6.32 | 24 συμβασιούχοι 43 τοπικοί υπάλληλοι | 5.67 |

ΠΓΔΜ | 2 μόνιμοι υπάλληλοι | 0.43 | 4 μόνιμοι υπάλληλοι | 1.04 | 4 μόνιμοι υπάλληλοι | 0.93 |

5 συμβασιούχοι 7 τοπικοί υπάλληλοι | 1.28 | 22 συμβασιούχοι 28 τοπικοί υπάλληλοι | 5.31 | 22 συμβασιούχοι 28 τοπικοί υπάλληλοι | 4.72 |

ΜΑΥΡΟΒΟΥΝΙΟ | 2 μόνιμοι υπάλληλοι | 0.55 | 5 μόνιμοι υπάλληλοι | 1.34 | 5 μόνιμοι υπάλληλοι | 1. 170 |

1 συμβασιούχος 3 τοπικοί υπάλληλοι | 0.61 | 4 συμβασιούχοι 13 τοπικοί υπάλληλοι | 1.35 | 4 συμβασιούχοι 13 τοπικοί υπάλληλοι | 1.24 |

Το ανωτέρω προσωπικό θα απασχοληθεί, ήδη από το 2007, για το νέο μέσο IPA και, ειδικότερα, για τον προγραμματισμό και την υλοποίηση των πρώτων δράσεων που θα χρηματοδοτηθούν από το μέσο αυτό.

Κατά το δεύτερο ήμισυ του 2008, το εν λόγω προσωπικό θα πρέπει επίσης να αρχίσει να ασχολείται με τα θέματα του CARDS τα οποία δεν θα μπορέσουν να ολοκληρωθούν πριν από το τέλος του έτους και τα οποία οι αντιπροσωπείες θα πρέπει διαχειριστούν από την 1.1.2009.

2007 | 2008 | 2009 |

εκατ. ευρώ | εκατ. ευρώ | εκατ. ευρώ |

Μόνιμοι υπάλληλοι στις αντιπροσωπείες | 12 | 2,60 | 17 | 4,26 | 17 | 3.96 |

Συμβασιούχοι Τοπικοί υπάλληλοι στις αντιπροσωπείες | 19 30 | 4,90 | 79 127 | 20. 243 | 79 127 | 18,10 |

Μόνιμοι υπάλληλοι Κεντρικά γραφεία | 8 | 0,44 | 15 | 1,06 | 15 | 1,27 |

ΣΥΝΟΛΟ | 69 | 7,94 | 238 | 25,56 | 238 | 23,33 |

Το μέσο κόστος υπολογίστηκε ως εξής:

Μόνιμοι υπάλληλοι: 13.363 ευρώ/μήνα (μισθός) + 647 ευρώ/μήνα (αποστολές) + 321 ευρώ/μήνα (αναπροσαρμογές αποδοχών) + 28.220 ευρώ εφάπαξ για το πρώτο έτος (κόστος λόγω ανάληψης καθηκόντων)

Συμβασιούχοι: 7.230 ευρώ/μήνα

Τοπικοί υπάλληλοι: 1.953 ευρώ/μήνα

Για τους μονίμους υπαλλήλους και τους συμβασιούχους υπολογίστηκαν επίσης τα ποσά των 2.587 ευρώ/μήνα και 10.000 ευρώ/μήνα, για την κάλυψη των δαπανών ενοικίασης κατοικίας και ασφάλειας προσώπων, αντιστοίχως.

Δεδομένου ότι δεν προβλέπεται για τους τοπικούς υπαλλήλους κάλυψη του κόστους κατοικίας από την Επιτροπή, το κόστος των συμβάσεών τους είναι το προαναφερόμενο (1.953 ευρώ/μήνα) στο οποίο προστίθενται, κατ’αναλογία, τα γενικά κόστη υποδομών των αντιπροσωπειών.

Η προετοιμασία των αντιπροσωπειών/γραφείων, ενόψει των νέων τους αρμοδιοτήτων, προϋποθέτει ότι το προσωπικό θα αρχίσει να αναλαμβάνει τα καθήκοντά του το 2007, ώστε να οργανώσει τη μεταβίβαση των δραστηριοτήτων και για να μπορέσουν οι αντιπροσωπείες/τα γραφεία να είναι σε πλήρη λειτουργία το 2008. Επιπλέον, οι αντιπροσωπείες/τα γραφεία θα εστιάσουν τις δραστηριότητές τους στην υλοποίηση του IPA, ενώ η Υπηρεσία Ανασυγκρότησης θα επικεντρωθεί στη σταδιακή κατάργηση του CARDS.

Ανακεφαλαιωτικός πίνακας ανθρώπινων πόρων μονίμου προσωπικού στα κεντρικά γραφεία και στις αντιπροσωπείες

2006 | 2007 | 2008 | Σύνολο |

Αντιπροσωπείες/Γραφεία | 12 | 5 | 17 |

Κεντρικά γραφεία | 8 | 7 | 15 |

Η κατανομή των 32 θέσεων ανάμεσα στα κεντρικά γραφεία και στις αντιπροσωπείες/γραφεία είναι ενδεικτική και μπορεί να τροποποιηθεί ανάλογα με τις πολιτικές και διοικητικές απαιτήσεις καθώς και τις απαιτήσεις από πλευράς ασφάλειας των πληροφοριών.

Η εκτίμηση των πόρων αφορά αποκλειστικά τη μεταβίβαση των δραστηριοτήτων που συνδέονται με την υλοποίηση της κοινοτικής βοήθειας στο πλαίσιο της προενταξιακής στρατηγικής. Η ενίσχυση των αντιπροσωπειών/γραφείων σε σχέση με άλλες απαιτήσεις, τις οποίες η Ένωση μπορεί να έχει λόγω τοπικών πολιτικών εξελίξεων (Κοσσυφοπέδιο και Μαυροβούνιο), θα εξεταστεί ξεχωριστά.

Οι ανάγκες σε ανθρώπινους και διοικητικούς πόρους θα καλυφθούν από τα κονδύλια που διατίθενται στις αρμόδιες για τη διαχείριση της δράσης Γενικές Διευθύνσεις, στο πλαίσιο της ετήσιας διαδικασίας κατανομής των πιστώσεων.

[1] ΕΕ L 306 της 7.12.2000, σ. 7 Κανονισμός όπως τροποποιήθηκε τελευταία από τον κανονισμό (ΕΚ) αριθ. 2068/2004 (ΕΕ L 358 της 3.12.2004, σ. 2).

[2] ΕΕ L 306 της 7.12.2000, σ. 1. Κανονισμός όπως τροποποιήθηκε τελευταία από τον κανονισμό (ΕΚ) αριθ. 2112/2005 (ΕΕ L 344 της 27.12.2005, σ. 23).

[3] ΕΕ C σ.

[4] ΕΕ C σ.

[5] ΕΕ L 306 της 7.12.2000, σ. 7. Κανονισμός όπως τροποποιήθηκε τελευταία από τον κανονισμό (ΕΚ) αριθ. 2068/2004 (ΕΕ L 358 της 3.12.2004, σ.2).